https://www.craftstash.co.uk/precious-marieke-butterflies-dies.html 12802 Precious Marieke Butterflies Dies https://www.craftstash.co.uk/media/catalog/product/D/H/DH1I5NYL02V.jpg 4.45 GBP InStock /Die Cutting/Die Cutting Dies /Bargains /Die Cutting/Die Cutting Dies/Dies Under £5 /Bargains/Dies Under £5 Precious Marieke Butterflies Dies Precious Marieke Butterflies Dies 6.35 Find It Trading add-to-cart
Product Code: DIES1770 Last additions - 20110525055754-c775f303 - Ruby Wings Gallery Ruby Wings Gallery
Dimensions: 349 x 480 pixels Wat doen Maroela vir jou? | Maroela Media
“Watse werk doen jy?” vra mens mos gereeld vir mense.
ŉ Paar jaar gelede, as mense dié vraag vir my gevra het en ek het geantwoord dat ek by Maroela Media werk, het hulle so ŉ bietjie gefrons en gedink om te onthou wie Maroela Media nou weer is. Deesdae helder mense se gesigte op. “Ja, ek ken Maroela goed!” antwoord hulle dan gewoonlik. “Ek is ŉ getroue leser; dis die laaste ding wat ek lees voor ek in die aand my lig afsit.”
“My pa is ŉ Maroela-verslaafde,” hoor ek binnekort by iemand. “Hy en my ma baklei gereeld daaroor. ŉ Paar jaar gelede het sy met hom baklei omdat hy alewig met sy neus in ŉ koerant sit. Nou sit hy alewig met sy selfoon teen sy neus gedruk, besig om Maroela te lees. Ter wille van vrede in die huis het hulle nou maar ooreengekom dat hy heeldag Maroela kan lees as hy wil, net nie aan die etenstafel en in die bed nie!”
Dis heerlik om sulke stories te hoor. As dit nie vir ons lojale, “verslaafde” Maroela-lesers was nie, sou ons immers nie bestaansreg gehad het nie, en sou ons nie in Februarie vanjaar kon spog met 1.55 miljoen unieke lesers nie.
Maar dis tog vir ons belangrik dat ons lesers moet weet wat die omvang is van dit wat die Maroela-span van dag tot dag doen. Mense se oë rek gewoonlik as hulle syfers hoor soos hierdie:
Maroela Media het in 2018 net meer as 16 000 artikels op die webblad gepubliseer – dis sowat 1 350 per maand.
Die aantal bladsye (of artikels) wat Maroela-lesers gedurende 2018 op Maroela gelees het, was net meer as 150 miljoen.
Kom ons bied dit ŉ bietjie meer verteerbaar aan: Indien elke artikel wat gedurende 2018 op Maroela Media gelees is, op ŉ A4-vel papier gedruk sou moes word, sou ons 18 413 bome se papier moes gebruik.
Maroela-lesers het gedurende 2018 meer as 4 miljoen ure op Maroela Media spandeer. As ŉ mens dit ŉ bietjie verder verwerk, beteken dit die hoeveelheid tyd wat mense op Maroela deurgebring het, is gelykstaande aan 497 jaar.
Die totale hoeveelheid kommentare wat verlede jaar op Maroela Media gelewer is, was sowat 222 000, met ŉ gemiddeld van sowat 18 500 per maand. Elkeen van hierdie kommentare word met die hand nagegaan en goed- of afgekeur.
Maar vir Maroela gaan dit allermins net oor nuus en statistiek – hierdie is maar bloot interessante maniere hoe ons meet of dit wat ons skryf, wel in die kol is vir ons teikenmark se nuus- en inhoudsbehoeftes. Daar is ook ŉ rits ander dinge wat Maroela doen, ter wille van Afrikaans en ons Afrikaanse gemeenskap.
Het jy geweet dat Maroela Media ŉ projek het waarmee ons die publiek aanmoedig om Afrikaanse artikels op Wikipedia te publiseer? Die doel hiermee is om skoolkinders in staat te stel om hul navorsing en skooltake in Afrikaans aan te pak. Maroela publiseer self ook ŉ groot hoeveelheid skoolverwante artikels op die Afrikaanse weergawe van Wikipedia.
Het jy geweet dat Maroela Media ŉ netwerk van 57 gemeenskapsradiostasies landswyd en in Namibië het met wie ons saamwerk? Ons voorsien hierdie radiostasies van lekker klankinhoud wat ons in ons eie ateljee vervaardig, werk met hulle saam waar moontlik, en bied ook een keer per jaar vir hulle opleiding aan tydens ŉ gemeenskapsradioseminaar teen ŉ uiters geringe koste.
Het jy geweet dat Maroela Media elke jaar ŉ radiovervolgverhaal vervaardig? Die ervare regisseur en vervaardiger Bettie Kemp pak elke jaar hierdie projek saam met Maroela Media aan. Die radiovervolgverhaal word oor ŉ tydperk van ses maande, elke weeksdag op sowat 37 van die gemeenskapsradiostasies wat deel van ons netwerk is uitgesaai.
Het jy geweet dat Maroela Media die heel eerste instansie was wat die matriekuitslae in Afrikaans in ŉ elektroniese formaat aan matrikulante beskikbaar gestel het? Ons het baanbrekerswerk gedoen toe ons drie jaar gelede ŉ platform ontwikkel het waardeur matrieks met hul eksamennommer hul eksamenuitslae in Afrikaans kan kry op die dag wat dit bekend gemaak word.
Het jy geweet dat Maroela Media ŉ paar jaar gelede ŉ veldtog van stapel gestuur het waarmee ons die Grootste Afrikaner van Alle Tye aangewys het? In dié veldtog, wat lesers se kultuurtrots so ŉ bietjie wakker gemaak het, is Paul Kruger deur ons lesers aangewys as die grootste historiese Afrikaner wat nog ooit geleef het.
Het jy geweet dat Maroela Media se lesers drie jaar gelede die bekende lied “Kinders van die wind,” geskryf deur Koos du Plessis, aangewys het as die Grootste Afrikaanse Liedjie van Alle Tye? En het jy geweet dat Maroela Media, in samewerking met Ludwig’s Roses, daarna ŉ roos met die naam “Kinders van die Wind-roos” bekend gestel het? Dié roos is steeds by takke van Ludwig’s Roses te koop.
Hoekom doen ons dié dinge? Want dis vir ons belangrik dat ons lesers toegang het tot betroubare, gebalanseerde inligting, wat hulle in staat stel om ingeligte keuses te maak. Dis ook vir ons belangrik om te doen wat ons kan om te verseker dat ons moedertaal, Afrikaans, ŉ veilige omgewing het waarin dit kan floreer. En dis veral vir ons belangrik om ons Afrikaanse gemeenskap te dien.
“Doen” dit hierdie jaar saam met ons: Lees Maroela, steun ons projekte, kom saam op ons storiebus Namakwaland toe, luister na jou plaaslike Afrikaanse gemeenskapsradiostasie, publiseer iets op die Afrikaanse Wikipedia; lees, skryf, praat en leef in Afrikaans.
Maroele is my “kombuistafel” kuier. In ‘n Suid-Afrika waar daar gepoog word om ons te “Suid-Afrikaans”, voel ek tuis, en kan ek Afrikaner wees. Baie dankie vir al julle harde werk.
Die artikels is baie goed,ek lees gereeld maroela ek wens net julle wil die nuus oordra soos dit is sonder om die waarheid te buig of aan te pas om sekere mense te beskerm,as die verdagte swart was sê so as die perlemoen stropers pakestaniers is sê so,gee asb die nuus deur soos dit is dan gaan julle nog meer lesers bykry maar baie dankie vir wat julle reeds doen.
JULLE IS PUIK…BAIE DANKIE MM ?
Wanneer ek ‘n brokkie nuus vir iemand vertel wil hul altyd weet waar hoor ek dit. Dan sê ek net “maroela media” dan weet die hele tafel sommer dis’ ligit’ inligting.